26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 519 της 26/26 Ιουλ. 1974 (ΦΕΚ Α΄ 211) (Διόρθ. Ημαρτ. εν ΦΕΚ Α΄ 214 της 1  Αυγ. 1974) Περί χορηγήσεως αμνηστίας Έχοντες υπ’ όψει τας διατάξεις του άρθρ. 52 παρ. 3 του Συντάγματος ως και την υπ’ αριθ. 517/1974 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Αμνηστεύονται τα καθ’ οιονδήποτε τρόπον τελεσθέντα μέχρι της δημοσιεύσεως του παρόντος εγκλήματα τα προβλεπόμενα και τιμωρούμενα υπό των διατάξεων του Ποινικού Κώδικος, των νόμων «περί μέτρων ασφαλείας του Κράτους, του Πολιτεύματος, του Κοινωνικού καθεστώτος και προστασίας των ελευθεριών των πολιτών», του Νόμ. 2218/1952 «περί επαναφοράς εν ισχύϊ των δια της υπ’ αριθ. 19/1945 Συντακτικής Πράξεως τροποποιηθεισών διατάξεων του Νόμ. 286/1914 «περί οπλοφορίας, τροποποιήσεως αυτών και άλλων τινών ποινικών διατάξεων», του Α.Ν. 611/1968 «περί απαγορεύσεως κατοχής πυροβόλων όπλων, χειροβομβίδων και εκρηκτικών υλών», του Ν.Δ. 542/1970 «περί όπλων, εκρηκτικών υλών, εκρηκτικών μηχανημάτων και πυροτεχνημάτων», του Ν.Δ. 346/1969 «περί τύπου», ως ούτοι ετροποποιήθησαν και συνεπληρώθησαν, ως επίσης και τα προς αυτά συναπτόμενα ή συναφή, εφ’ όσον πάντα ταύτα έχουν σχέσιν προς την κατάστασιν την δημιουργηθείσαν από της 21ης Απρ. 1976. Ομοίως αμνηστεύονται τα αυτά ως άνω εγκλήματα τελεσθέντα προ της 21ης Απρ. 1967 και τα προς αυτά συναπτόμενα ή συναφή εφ’ όσον οπωσδήποτε απέβλεπον προς την ανατροπή της καθεστηκυΐας τάξεως. Η αληθής έννοια του ανωτέρω άρθρ. 1 είναι «ότι δεν περιλαμβάνονται οπωσδήποτε εις την υπ’ αυτού χορηγουμένην αμνηστίαν πάντα τα καθ’ οιονδήποτε τρόπον και χρόνον τελεσθέντα εγκλήματα των φορέων και εν γένει οργάνων της εκ του πραξικοπήματος της 21ης Απρ. 1967 προελθούσης καταστάσεως μέχρι και της 23ης Ιουλ. 1974, ως και των πάσης φύσεως συνεργών τούτων» (άρθρ. 5 Ψηφ. Δ΄/1975, τόμ 8 σελ. 128,29). Άρθρ.2.-Κατάδικοι ή προφυλακισμένοι επί τινι των εν άρθρ. 1 του παρόντος εγκλημάτων απολύονται των φυλακών παραγγελία του αρμοδίου Εισαγγελέως Πλημμελειοδικών ή του Επιτρόπου του τόπου κρατήσεώς των. Δικογραφίαι αφορώσαι εις τα εγκλήματα ταύτα τίθενται δια πράξεως του αρμοδίου Εισαγγελέως ή Επιτρόπου εις το αρχείον. Εκ της εφαρμογής του παρόντος δεν δημιουργείται δικαίωμα αποζημιώσεως των αμνηστευομένων. Περί δικαιώματος αποζημιώσεως βλ. παρ. 2 του άρθρ. 14 Συντακτικής Πράξεως της 4/5 Σεπτ. 1974 (τόμ 6 σελ. 294,685). Άρθρ.3.-Κατασχεθέντα έντυπα αποδίδονται εις τους δικαιούχους δια πράξεως του αρμοδίου Εισαγγελέως Πρωτοδικών ή του αρμοδίου Επιτρόπυ, αιρομένης αυτοδικαίως της κατασχέσεως. Περί της τύχης των λοιπών κατεσχημένων αποφαίνεται το Συμβούλιον Πλημμελειοδικών ή το αρμόδιον Στρατιωτικόν Δικαστικόν Συμβούλιον. (Αντί της σελ. 186,11(α) Σελ. 186,11(β) Τεύχος 554-Σελ. 19 Αμνηστία 9.Γ.ε.25-26 Άρθρ.4.-Εις τον επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Παραγραφήν των παραβάσεων του άρθρ. 108 παρ. 1 και 3 του Εκλογικού Νόμου (Π.Δ 651/74), βλ. εν άρθρ. 6 Νόμ. 3/1975 (τόμ. 1Α σελ. 176,31). Σελ. 186,12(β) Τεύχος 554–Σελ. 20 9.Γ.ε.26 Αμνηστία Μετατροπή της ποινής 9.Γ.ζ.1-2 